Phobia, Taiga Dream, Chaos Cult, Black Tulip
2026-03-15 19:00 - 23:30 (Europe/Athens) | Quantic, Soseaua Grozavesti, nr. 82, Sector 6, Bucuresti, 060752, Romania
Program eveniment:
19:00 – Acces public
19:35 -> Black Tulip
20:30 -> Chaos Cult
21:30 -> Phobia
22:35 -> Taiga Dream
Pe 15 martie, la Quantic, ne strângem laolaltă pentru o seară de metal intensă și variată, cu Phobia, Taiga Dream, Chaos Cult și Black Tulip.
Riff-uri grele, groove-uri hipnotice și momente intense care se simt cel mai bine live.
Formată în 2014 de Cătălin Drăghici și Laurențiu Scalen, Phobia cântă groove metal. De-a lungul anilor trupa a trecut prin mai multe etape până să ajungă în formula actuală cu un sound matur, compact și agresiv, construit pe riff-uri puternice

În prezent, trupa lucrează la albumul de debut, care va include 10 piese originale și va marca următorul pas important din evoluția lor.
Fondată în 2018, Taiga Dream explorează granița dintre alternative metal și post-metal, cu structuri neconvenționale și o abordare artistică liberă. După ce a început ca trupă instrumentală, formația și-a extins sound-ul în 2023 prin adăugarea unui vocalist și a unui nou chitarist.
Muzica lor combină groove-uri grele cu pasaje atmosferice și introspective, reflectând o lume marcată de alienare, superficialitate și pierderea identității. Fără a dicta sensuri, Taiga Dream lasă publicului libertatea de a-și construi propria interpretare.
Chaos Cult este o trupă de metal extrem cu influențe experimentale, care și-a creat propriul stil: chaos metal. Muzica lor este intensă, imprevizibilă și construită pentru impact direct, aproape visceral.
Cu riff-uri agresive, structuri haotice și multă energie brută, Chaos Cult transformă fiecare apariție live într-o experiență greu de ignorat.
Una dintre cele mai tinere trupe din lineup, Black Tulip s-a remarcat rapid prin muncă și determinare. Formați în Buftea în 2023, au ajuns deja pe mai multe scene din București și din țară, inclusiv la Quantic, unde au deschis pentru trupe precum Brujeria, Crimena și Eufobia.
Sound-ul lor îmbină heavy metal-ul cu elemente melodice și simfonice, rezultând un mix puternic, dar și emoțional. Black Tulip sunt o trupă care vrea să fie recunoscută nu doar prin volum, ci și prin identitate.

REGULAMENT
* Accesul copiilor cu vârsta de până la 12 ani inclusiv este gratuit dacă sunt însoțiți de un părinte care deține un bilet valabil de acces. Recomandăm utilizarea căștilor de protecție fonică pentru copii.
Accesul copiilor cu vârsta de până la 16 ani inclusiv este permis în baza unui bilet valabil și dacă sunt însoțiți de un părinte care deține un bilet valabil de acces.
Accesul minorilor cu vârsta cuprinsă între 16 și 18 ani este permis în baza unui bilet valabil de acces.
Minorilor le este interzisă servirea şi consumul de băuturi alcoolice.
Este permis accesul cu animale de companie cu condiția respectării regulamentului privind animalele de companie în spațiul public (animalele vor fi ținute în lesă, câinii de talie mare sau rase agresive obligatoriu poartă botniță etc.).
Ai grijă de bunurile tale! Organizatorii/producătorii nu sunt responsabili pentru bunurile participanţilor ori pentru eventuale pagube produse.
Pe durata evenimentului se vor realiza înregistrări audio şi video, care vor fi folosite ulterior pe platformele de social media ale noastre și ale partenerilor, iar unele pot conține, aleatoriu, imaginea sau vocea persoanelor din public. Participarea la eveniment reprezintă acordul implicit pentru folosirea lor în aceste scopuri.
Pe durata evenimentului pot fi folosite lumini cu efect stroboscopic, care cresc riscul declanșării crizelor de epilepsie. Recomandăm persoanelor afectate de această condiție să evite participarea.
Evenimentul poate suferi modificări în funcție de condiţiile meteorologice.
Organizatorii îşi rezervă dreptul de a solicita acte care dovedesc vârsta participanților minori.
Organizatorii își rezervă dreptul de a modifica regulamentul în conformitate cu prevederile aflate în vigoare.
Contravaloarea biletelor de acces nu poate fi returnată.
Pentru buna desfășurare a evenimentului, organizatorii își rezervă dreptul de a interzice accesul persoanelor care nu respectă regulile de acces.
